Ρηνανία-Παλατινάτο

Η Ρηνανία-Παλατινάτο (, δηλ. Παλατινάτο της Χώρας του Ρήνου) είναι κρατίδιο της Γερμανίας. Συνορεύει με τα κρατίδια της Έσσης, της Βόρειας Ρηνανίας-Βεστφαλίας, της Βάδης-Βυρτεμβέργης και του Σάαρλαντ. Έχει συνολικό πληθυσμό 4.060.280 κατοίκους (Οκτώβριος 2004) και ως πρωτεύουσα την πόλη Μάιντς. Η δεύτερη μεγαλύτερη πόλη είναι το Λούντβιχσχαφεν.

 Γεωγραφία 
Η κυρίως ορεινή Ρηνανία-Παλατινάτο διασχίζεται από τον Ρήνο από τα νοτιοανατολικά προς τα βορειοδυτικά. Κατά μεγάλο τμήμα διασχίζεται από το Ρηνανικό Σχιστολιθικό Ορεινό Όγκο (Rheinisches Schiefergebirge), τμήματα του οποίου βρίσκονται σχεδόν ολόκληρα στο έδαφος της Ρηνανίας-Παλατινάτου: δυτικά του Ρήνου τα συγκροτήματα 'Αιφελ και Χούνσρυκ, ανατολικά του Ρήνου ένα μεγάλο μέρος του δάσους Βέστερβαλντ και το ακραίο δυτικό τμήμα του Τάουνους. Τα όρη Χαρτς (Harz) αποτελούν την άμεση συνέχιση προς βορρά του συγκροτήματος των Βοσγίων, που βρίσκονται στο γαλλικό έδαφος.

 Πόλεις 
 Μάιντς, πρωτεύουσα του κρατιδίου, 197.420 κάτοικοι
 Λούντβιχσχαφεν, 163.777 κάτοικοι
 Τριρ, 103.000 κάτοικοι
 Κόμπλεντς, 106.445 κάτοικοι
 Καϊζερσλάουτερν, 99.275 κάτοικοι

 Ιστορία 
Η Ρηνανία-Παλατινάτο ιδρύθηκε μετά τον Β΄ Παγκόσμιο Πόλεμο και περιλαμβάνει εκτάσεις του παλαιότερα βαυαρικού Παλατινάτου, των διοικητικών περιοχών Κόμπλεντς και Τριρ της πρώην πρωσικής Ρηνανίας, και της Έσσης.

Βάσει των αποφάσεων της Διάσκεψης του Πότσνταμ η έκταση του κατοπινού κρατιδίου της Ρηνανίας-Παλατινάτου πέρασε στις 15 Ιουλίου 1945 από την αμερικανική στην γαλλική σφαίρα επιρροής. Το κρατίδιο ιδρύθηκε με διάταγμα της Γαλλικής κατοχικής δύναμης στις 30 Αυγούστου 1946. Οι ιστορικά και οικονομικά μέχρι τότε ενωμένες περιοχές της πρωσικής Ρηνανίας χωρίστηκαν, έτσι, σε διαφορετικά κρατίδια (π.χ. Κόμπλεντς – Βόννη). Επίσης, δεν επιτράπηκε η ένωση του νέου κρατιδίου με την, επίσης υπό γαλλική διοίκηση, περιοχή του Σάαρλαντ.

 Πολιτική 

 Εκλογές 2016 
Στις πιο πρόσφατες εκλογές, το 2016, κέρδισε το κυβερνών κόμμα SPD και πρωθυπουργός παρέμεινε η Μαλού Ντράιερ.

 Εκλογές 2011 
Στις βουλευτικές εκλογές του 2011 κέρδισαν οι ΠράσινοιH Αυγή, Ιστορική συντριβή για το κόμμα της Μέρκελ, 29-3-2011.. Ο ηγέτης των Φιλελευθέρων, Ράινερ Μπρίντερλε ανακοίνωσε την παραίτησή του.

Στις 16 Ιανουαρίου 2013 εξελέγη νέα πρωθυπουργός (στη θέση του αποχωρήσαντος Κουρτ Μπεκ) η σοσιαλδημοκράτισσα Μαλού ΝτράιερΤα Νέα, Πρωθυπουργός με δύναμη ψυχής, 16-1-2013..

+ Landtag, 27 Μαρτίου 2011 Κόμμα Ιδεολογία Ψήφοι % (μεταβολή) Έδρες (μεταβολή) Έδρες % SPD σοσιαλδημοκρατικό, τρίτος δρόμος35,7-9,942 CDU χριστιανοδημοκρατικό, συντηρητικό35,2+2,441 Συμμαχία '90/Οι Πράσινοι (Die Grünen) πράσινο (οικολογικό)15,4+10,818 FDP κλασικό φιλελεύθερο4,2-3,8 Η Αριστερά δημοκρατικός σοσιαλισμός3,0+0,4 Ελεύθεροι Ψηφοφόροι2,3+0,7Κόμμα Πειρατών Γερμανίας ελευθερία έκφρασης1,6+1,6Εθνικό Δημοκρατικό Κόμμα της Γερμανίας ακροδεξιό1,1-0,1 Λοιπά3,1+1,2 Σύνολο 100,0%   101 100,0%

 Πρωθυπουργοί της Ρηνανίας-Παλατινάτου 
Από το 1947 στο αξίωμα του πρωθυπουργού στο κρατίδιο της Ρηνανίας-Παλατινάτου έχουν υπηρετήσει οι εξής:

 Πρωθυπουργοί της Ρηνανίας-Παλατινάτου Σειρά Όνομα Γεννήθηκε-Πέθανε Κόμμα στο οποίο πρόσκειται Από Έως  1
  Βίλχελμ Μπόντεν 1890–1961 CDU 1947 1947  2
  Πέτερ Αλτμάιερ 1899–1977 CDU 1947 1969  3
  Χέλμουτ Κολ *1930 CDU 1969 1976  4
  Μπέρνχαρτ Φόγκελ *1932 CDU 1976 1988  5
  Καρλ-Λούντβιχ Βάγνερ 1930–2012 CDU 1988 1991  6
  Ρούντολφ Σάρπινγκ *1947 SPD 1991 1994  7
  Κουρτ Μπεκ *1949 SPD 1994 2013  8
  Μαλού Ντράιερ *1961 SPD 2013 Σημερινή

 Παραπομπές 

 Εξωτερικοί σύνδεσμοι 

 Επίσημη ιστοσελίδα


*